Sosiale media: Vriend of vyand vir jou loopbaan? - Voelgoed
Tuis Werk + Geld #Werkslim Sosiale media: Vriend of vyand vir jou loopbaan?
Sosiale media is waar ons gemaklik voel om vrylik ons gedagtes uit te spreek en onsself te wees. Jy praat hier mos met jou "vriende", mense wat jy "ken".
Al is jou persoonlike profiel ook hóé privaat gestel, is daar steeds maniere waarop voornemende kliënte of werkgewers dinge kan uitvind wat jy nie noodwendig met hulle sou wou deel nie. Het jy jouself al gaan Google? Jy mag dalk skrik as jy sien hoeveel webwerwe en toepassings jou foto's deurtrek na dié soekenjin toe. Van jou vriende se profiele is ook nie altyd privaat gestel nie, dan kan foto's waarin hulle jou "tag", vrylik beskikbaar wees.
Benader sosiale media altyd as deel van jou beeld en jou CV. Al wys dit slegs hoogtepunte en gedeeltes van jou lewe, vorm mense persepsies oor jou op grond daarvan. Jy weet nooit wie Google jou naam as deel van hulle navorsing nie.
Wees versigtig as jy jou op sosiale media uitlaat oor openbare figure, gebeurtenisse of handelsmerke. Groepe is nie altyd privaat nie, en plasings en kommentaar is dikwels vir buitestanders sigbaar. Daardie groep of individu wat jy vandag uitsonder, mag dalk die volgende besluitnemer wees oor 'n aangeleentheid wat vir jou loopbaan – of 'n familielid s'n – belangrik is.
As jy kwaad of ontsteld is, skryf neer wat jy wil plaas en wag 'n halfuur. Kyk dan weer daarna en besluit of jy dit steeds wil plaas. Vra jouself: "Sal ek wil hê dat 'n voornemende kliënt of werkgewer hierdie plasing moet sien?"
Vorige artikelJesus se dood was 'n wonderwerk
Volgende artikelHoe kan ek God meer vertrou?
Meningsverskille, selfs in die werkplek, is iets wat ons nie altyd kan vermy nie. Hoe hanteer ons dit? As jy in 'n geskil betrokke raak, moenie net luister om te...